679518 visiteurs aujourd'hui
674644 visiteurs cette semaine
1428990 visites depuis le 07/08/08
Fò zò konté èvè nou!
Par Shaka Zulu :: 23/08/2010 à 13:45 :: SOSYETE
Menm jounal "Fwansmanti", menm "RFO télé" oblijé rèkonnèt aprézan plis ki janmen LKP a lendikatif prézan an péyi-la. Magré tout manti-mantè a léta kolonyal fwansé, pèp Gwadloup doubout oka dèyè LKP. Yè dimanch maten, on gwo manman lapli pa anpéché gwadloupéyen rivé asi plaj Vya an komin Ti-Bou. Malérèzman an pa té pé ay lèmaten padavwa an té ni on gwo travay pou fè a kaz mé an kouté sa'y té ka fèt asi Radyo Tanbou. Sé enki aprémidi-la an té pé ay plaj Vya. On bèl solèy té ka kléré! E la an tann sé moun-la rann kont asi travay a sé twa atilyé-la (vi chè, santé é jénès). E apré mòso fè-la Eli Domota ba pèp Gwadloup randévou pou on gwan mobilizasyon pou fen òktòb.
"Lagwadloup sé tan-nou! Lagwadloup a pa ta yo! Yo pé ké fè sa yo vlé adan péyi an-nou!".
Dimanch, LKP asi plaj Vya Ti-Bou
Par Shaka Zulu :: 20/08/2010 à 13:46 :: SOSYETE
LKP kay kontré pèp-la asi plaj Vya Ti-Bou dimanch
Gouvènè a léta kolonyal fwansé èvè konplosité a sé politisyen bwabwa an-nou-la wosé pri a ésans-la. Pannan Lirèl é Jilo kay paré biten a Sarkory (pwojé gwadloupéyen a yo-la), pri a marchandiz ka monté an flèch, jénès Gwadloup pa ka sòti an délenkans-la. Sitiyasyon-la vin pli krabik ankò ki avan 2009. Wi mésyé, sa nou gannyé si yo lanné pasé, yo ka éséyé pwan-y on dòt koté! E sé pou sa LKP ka kriyé pèp Gwadloup adan on gwan sanblé dimanch maten asi plaj Vya an komin Ti-Bou ola ké tini bokantaj a pawòl anlè pri, santé é jénès Gwadloup. On sanblé ké komansé koté névèd'maten. Pou plis kamo asi sa, lyanné-zòt dèmen sanmdi maten asi RTB (Radyo Tanbou Banbou). Moun a LKP ké vin bay tout dékatman-la asi RTB. Radyo Tanbou Banbou, radyo a pèp Gwadloup, on radyo ka woulé jòdi èvè lidé a dèmen. Toujou chonjé : "Lagwadloup sé tan-nou! Lagwadloup a pa ta yo! Yo pé ké fè sa yo vlé adan péyi an-nou!".
On diksyonnè a èspò Gwadloup lésé nou
Par Shaka Zulu :: 18/08/2010 à 9:10 :: SOSYETE
Jean-Chamoreau-Lamotte
An ka chonjé on jou mawdi 10 out, an té ka kouté radyo an travay an mwen, yo té ka bay prèmyé étap a montagn lantou Gwadloup ki té ka jwenn Moul a Vyézabitan. An radyo-la an tann yo di on moto otila Jean Chomereau-Lamotte té yé tonbé adan on fòs. An touv'an pè, toutmoun touvé-yo pè padavwa aksidan-la té pé grav. Mé kon yo ka di an fwansé "plus de peur que de mal", pon moun pa touvé-yo blésé adan sa. E yè an ka apwann mò a Jean adan jounal télé a yo, yo di i mò èvè on arèd'kè. On dézolasyon ba moun ki té enmé èspò padavwa Jean sété on diksyonnè an larèl a èspò an péyi an-nou. I té ka suiv pwès tout sé disiplin-la. An ka chonjé pannan Digicel-la Zabim an 2008, i té sèl jounalis ki té sizé owa téren-la ka pwan foto a sé match-la. on jounalis ki woulé aka "France-Antilles" é "7MAG" ki vini apré "Nouvelle Semaine". E dayè sé pannan i té adan rédaksyon-la, on mal pwan-y. Yo té oblijé chayé-y lopital é sé la i mò. An ka voyé on bon kenbé rèd ba fanmi a Jean é ba tout zanmi a-y!
Ti-bwen syans pou zò pé konpwann
Par Shaka Zulu :: 17/08/2010 à 15:40 :: Syans
Vitès a son-la :
. Anlè : 340 m/s (1224 kilomèt adan on nè-tan)
. Adan dlo rivyè : 1435m/s (5166 kilomèt adan on nè-tan)
. Adan dlo lanmè : 1500m/s (5400 kilomèt adan on nè-tan)
Zò ka vwè son-la ka boujé pli vit an dlo ki anlè.
Lanné-limyè : distans-la limyè-la ka fè adan on lanné.
Limyè-la adan on sègond ka fè 300 000 kilomèt. (Fout sa kay vit!)
Limyè-la adan on lanné ka fè plis ki 9 milya kilomèt.
Adan linivè-la, sé distans-la tèlman gwan, yo té oblijé konté an lanné-limyè.
Sistenm-solèy-la tini on zétwal (solèy-la), 9 planèt, satélit, komèt, astéworid é météworit ka touné alantou a-y.
Sé 9 planèt-la : - Mèki
- Vénis
- Latè
- Jipitè
- Iranis
-Nèptin
- Pliton
Sistenm-solèy-la adan on galaksi, non a-y lavwa-lakté.
Adan linivè-la, ou tini milya é milya galaksi.
Ka ki kréyé yo? On gwo bodoblo yo kriyé big-bang ki fèt tini 13 milya lanné-limyè dè sa.
Zétwal ki pli pré sistènm-solèy-la (Proxima Centauri an laten) ka touvé-y a 4,22 lanné-limyè. Kivédi si nou té ni on fizé kay a vitès a limyè-la, on moun ki té ké ni 20 lanné, ki té ké ay owa "Proxima Centauri", té ké woutouné a kaz ay a 28 lanné. E sé zétwal-la ki pli pré-la!
Mayotizasyon
Par Shaka Zulu :: 14/08/2010 à 9:05 :: Politik
Mayotizasyon. Ka sa yé sa ankò? Kat-la anlè la ja ka ba zòt on endikasyon. Pou plis kamo lyanné-zòt asi http://www.afriques21.org/spip.php?article11. E zò ké vwè biten-lasa ka konsèwné péyi an-nou Gwadloup osi.
Ès péyi Togo byen endépandan?
Par Shaka Zulu :: 12/08/2010 à 13:40 :: SOSYETE
Ès péyi Togo byen endépandan? Gadé on vidéo anlè www.youtube.com/watch?v=9qo22CY8P74. Zò ké ban mwen nouvèl!
On dézyèm viktwa pou Lèspagn
Par Shaka Zulu :: 12/08/2010 à 8:40 :: Espò
5èm étap-la : (Vyézabitan - Zabim)
1. Hector Gonzales (Èspagn)
2. Julien Lautric (Gwadloup)
3. Rony Rex (Gwadloup)
2. Boris Carène (Gwadloup) a 1 s.
3. John Navas (Vénézwèla) a 1 min 26 s.
Carène a on sègond
Par Shaka Zulu :: 11/08/2010 à 8:45 :: Espò
4èm étap-la (Moul - Vyézabitan)
1. Eduin Becerra (Vénézwèla)
2. José Chacon (Vénézwèla)
3. Andrey Mizurov (Kazakstan)
3. John Navas (Vénézwèla) a 1 min 06 s.
Mayo jòn-la anlè zépòl a Ubeto
Par Shaka Zulu :: 10/08/2010 à 8:55 :: Espò
60èm lantou siklis entènasyonal Gwadloup 2010
3èm étap-la (Bémaho - Moul)
1. Freddy Vargas (Vénézwèla)
3. Miguel Ubeto (Vénézwèla)
2. Francisco Macebo (Èspagn) a 3 s.
3. Boris Carène (Gwadloup) a 4 s.
Chacon èvè mayo jòn-la
Par Shaka Zulu :: 09/08/2010 à 8:37 :: Espò
Prèmyé étap-la ( Lapwent - Déhé)
2. Yannis Contrôle (Gwadloup)
Dézèm étap : prèmyé twonson-la (Déhé - Bémaho)
1. José Chacon (Vénézwèla)
2. Edwin Sanchez-Anzola (Gwadloup)
3. Francisco Mancebo (Èspagn)
Dézyèm étap : dézyèm twonson-la (Bémaho - Bémaho)
1. Gwada Bikers 118 (Gwadloup)
2. UFR Matouba-RDA (Gwadloup)
3. Club Région Guadeloupe (Gwadloup)
2. Andrey Mizurov (Kazaktan) a 16 s.
3. Boris Carène (Gwadloup) a 18 s.
Pwològ-la pou on pannyòl.
Par Shaka Zulu :: 07/08/2010 à 8:50 :: Espò
60èm lantou entènasyonal bisiklèt Gwadloup (7 jous 15 out)
Pwològ an vil Lapwent
2. Andrey Mizurov (Kazaktan)
3. Jaime Rovina (Èspagn)
4. Javier Chacon (Èspagn)
5. José Chacon (Vénézwèla)
6. Edwin Sanchez Anzola (Kolonbi)
7. Juan Pablo Wilches (Kolonbi)
8. Edgardo Richiez (Pòtoriko)
9. Mickaël Clarico (Gwadloup)
10. Boris Carène (Gwadloup)
Ki moun ki menné bonbon Gwadloup?
Par Shaka Zulu :: 05/08/2010 à 14:05 :: Espò
Chonjé adan lantou Gwadloup 1985, adan dènyé étap-la, Richard Métony té fè on fèstival, i té gannyé étap-la èvè onlo tan douvan toutmoun, ki fè i té gannyé lantou-lasa. Mé kèk jou apré yo désidé sispann li padavwa i té pwan bonbon. Mé chonjé osi éwopéyen é kolonbyen yo té sispann padavwa yo osi yo té pwan bonbon avan lantou Gwadloup té komansé. Zafè a bonbon-la, ès sa toujou fèt Gwadloup? Ès kourè siklis Gwadloup toujou tonbé adan sa? An pa ka kwè! An ka kwè sé dèpi éwopéyen débaké an péyi an-nou yo fè gwadloupéyen tonbé adan sa osi. Chonjé on boug kon Nicolas Dumont sala ki gannyé lantou Gwadloup lanné pasé, i té toufré rivé Gwadloup é i té ja adan on zafè a bonbon ki komansé dèpi péyi a-y Lafwans. E mi jòd-la, li èvè Flober Pena Pena mélé ankò adan on zafè a bonbon.
Jòdi-jou fò zò sav bisiklèt tèlman i rèd, pwès yo tout oblijé rantré adan sa. Adan kous ka fèt an Ewòp pa menm palé. Ni on swangnè bèlj ki té di on jou adan on émisyon fwansé, on kourè ka woulé enki èvè dlo ké toujou rivé dènyé adan kèlanswa kous-la. On boug kon Lance Armstrong touvé tout kalté vyé mès pou kaché pwodui ki té an kò a-y. Wi mésyé, an ka kwè zafè a bonbon-la ké rèd toubòlman pou yo arèsté èvè sa!
Zafè a bonbon-la
Par Shaka Zulu :: 03/08/2010 à 14:04 :: Espò
Sézon bisiklèt ka komansé an mwa janvyé an péyi Gwadloup é sé lè lantou Gwadloup kay komansé sé moun-la ka konstaté tini pwoblèm a bonbon andidan pèloton-la? Sa pa sèryé! Sé on lélé pou gaga vwè? Alò si kourè ka pwan bonbon sé enki pou lantou Gwadloup oben pou tout sézon-la? Gwadloupéyen enmé kopyé sa ka fèt déwò, yo vwè yo ka palé dè zafè a bonbon an lantou Fwans alò pou lantou Gwadloup yo ka fè menm biten. Mé an Ewòp sé pou tout sézon-la yo ka véyé sé kourè bisiklèt-la, a pa pou on lantou Fwans sèlman. An ka di si sé pou nou kontrolé kourè, fò pa nou atann lantou Gwadloup komansé pou fè-y, fò nou fè-y dèpi sézon bisiklèt ka komansé!
On lantou pou on gwadloupéyen?
Par Shaka Zulu :: 02/08/2010 à 14:05 :: Espò
60èm lantou siklis Gwadloup kay démaré vandrèdi ka vini la èvè kontrèlamont an vil Lapwent. 60èm lantou Gwadloup-lasa kay souri ba on kourè a péyi an-nou? Randévou dimanch 15 out. Chonjé sa ka fè 19 lanné dèpi Molière Gène, on gwadloupéyen poko rivé gannyé lantou-lasa.
Lantou siklis Gwadloup (palmarès a-y)
1948 : Robert Carlos (Gwadloup)
1949 : Maxime Carlos (Gwadloup)
1950 : Maxime Carlos (Gwadloup)
1951 : Camille Daridan (Gwadloup)
1952 : Camille Daridan (Gwadloup)
1953 : Alceste Farescour (Gwadloup)
1954 : Maxime Bénuffé (Gwadloup)
1955 : René Cock (Gwadloup)
1956 : Maxime Bénuffé (Gwadloup)
1957 : Sonore Ursule (Gwadloup)
1958 : Richard Bernard (Gwadloup)
1959 : Robert Bolus (Gwadloup)
1960 : Robert Bolus (Gwadloup)
1961 : Jean Arze (Fwans)
1962 : André Seidler (Fwans)
1963 : Kous pa fèt
1964 : Sylvère Cabrera (Gwadloup)
1965 : Kous pa fèt
1966 : Alain Pauline (Gwadloup)
1967 : Alain Pauline (Gwadloup)
1968 : Kous pa fèt
1969 : Saturnin Molia (Gwadloup)
1970 : Régis Ovion (Fwans)
1971 : Gérard Annequin (Fwans)
1972 : Francisco Triana (Kolonbi)
1973 : Jacques Martinez (Fwans)
1974 : Jacques Imbrogno (Fwans)
1975 : Robert Charles (Gwadloup)
1976 : Louis Coquelin (Fwans)
1977 : Valentin Claire (Gwadloup)
1978 : Valentin Claire (Gwadloup)
1979 : Humbert Aristé (Gwadloup)
1980 : Rosalien Pierre (Gwadloup)
1981 : Mike Gutmann (Suis)
1982 : Pablo Wilches (Kolonbi)
1983 : Argemiro Bohorquez (Kolonbi)
1984 : Julio Cesar Cadena (Kolonbi)
1985 : Eric Zubar (Gwadloup)
1986 : Alberto Camargo (Kolonbi)
1987 : Jesus Torrez (Vénézwèla)
1988 : Efrain Rico (Kolonbi)
1989 : Alexis Mendez (Vénézwèla)
1990 : Robinson Merchan (Vénézwèla)
1991 : Molière Gène (Gwadloup)
1992 : Aldofo Rico (Kolonbi)
1993 : Julio Cesar Aguirre (Kolonbi)
1994 : José Castelblanco (Kolonbi)
1995 : Daniel Bernal (Kolonbi)
1996 : Walter Bénéteau (Fwans)
1997 : Philippe Mauduit (Fwans)
1998 : Régis Balandraud (Fwans)
1999 : Daniel Bernal (Kolonbi)
2000 : Daniel Bernal (Kolonbi)
2001 : Rodolfo Camacho (Vénézwèla)
2002 : Frédéric Delalande (Fwans)
2003 : Daniel Bernal (Kolonbi)
2004 : Flober Pena Pena (Kolonbi)
2005 : Flober Pena Pena (Kolonbi)
2006 : Martin Prazdnovsky (Slovaki)
2007 : Flober Pena Pena (Kolonbi)
2008 : Flober Pena Pena (Kolonbi)
2009 : Nicolas Dumont (Fwans)
2010 : ?